VS001329
Datum: 1994-03-11T01:00:00.000+01:00
datum_sodbe_i_stopnje: 2001-09-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: hudi primeri
odskodnina: 10500000 SIT
opombe: II Ips 486/2003. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Avtoklepar.

## Škodni dogodek

Kot motorist se je poškodoval v prometni nesreči.

## Poškodba

Izpahnjen zlom prvega ledvenega vretenca.

## Telesne bolečine

3000000 SIT 43 dni hude, 2 meseca lahke, 1 mesec občasne lahke.

#### Hospitalizacija

85 dni; 2 operaciji v splošni anesteziji.

#### Ambulantno zdravljenje

34 pregledov pri različnih specialistih.

#### Rehabilitacija

Fizioterapija v zdravilišču in doma.

#### Nevšečnosti med zdravljenjem

26 RTG slikanj; v intenzivni negi je 13 dni prejemal sredstva proti strjevanju krvi, 3 dni je imel vstavljen kateter, 12-krat je bil soočen z zastojem urina, 7 dni je prejemal sintetične hormone, 8 dni antibiotike, 1 mesec je imel gnojno vnetje operativne rane. 8 mesecev tritočkovni steznik, 2 leti in pol kovinski material v hrbtenici; zdravljenje je trajalo 3 leta.

## Strah

500000 SIT Ob samem dogodku se je močno prestrašil, dolgo in intenzivno je bil zaskrbljen za izid zdravljenja, v tem času je bil soočen tudi s strahom pred ohromitvijo.

## Zmanjšanje življenjske aktivnosti

6500000 SIT Deformacija prvega ledvenega vretenca, gibljivost prsno-ledvene hrbtenice je omejena za 21 odstotkov, ima nepopolno oživčenje spodnjih udov, ni zmožen kontrolirati uhajanja vode in blata, manj zmožen je za hitrost in domet hoje, dvigovanje bremen, počepanje, prav tako je oviran pri obračanju telesa. Podana je tudi možnost težav pri erekciji. V svojem nadaljnjem življenju je onemogočen za opravljanje svojega poklica.

## Skaženost

500000 SIT Tožnik ima operativno brazgotino, vidna posledica poškodbe pa je pretirano ravna drža.

---

ZOR člen 200, 203